SET ปิดเช้าลบ 14 จุด แรงขายบิ๊กแคปกดดัน-ไร้ปัจจัยใหม่หนุน
SET ปิดเช้าลบ 14 จุด จากแรงขายหุ้นใหญ่ และยังไร้ปัจจัยใหม่ช่วยหนุนตลาด แนวโน้มช่วงบ่ายคาดแกว่งแดนลบต่อ ให้แนวต้าน 1,630 จุด แนวรับ 1,615 จุด
SET ปิดเช้าลบ 14 จุด จากแรงขายหุ้นใหญ่ และยังไร้ปัจจัยใหม่ช่วยหนุนตลาด แนวโน้มช่วงบ่ายคาดแกว่งแดนลบต่อ ให้แนวต้าน 1,630 จุด แนวรับ 1,615 จุด
14 พ.ย. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยในช่วงเช้าที่ผ่านมาปรับตัวลง จากแรงขายหุ้นขนาดใหญ่ โดยเฉพาะหุ้นกลุ่มแบงก์ที่มีแรงขายออกมาค่อนข้างมาก ซึ่งคาดว่าจะมาจากแรงขายหลังประกาศผลการดำเนินงานไตรมาส 3/65 ไปแล้ว
อย่างไรก็ตามดัชนีตลาดหุ้นไทยถือว่าปรับขึ้นมาค่อนข้างมากในสัปดาห์ที่ผ่านมา ทำให้ในวันนี้ถูกแรงขายทำกำไรออกมา ทำให้ดัชนีปรับตัวลดลง แม้ยังไม่มีปัจจัยใหม่ส่งผลกระทบต่อการลงทุนในตลาดหุ้นอย่างมีนัยสำคัญ ส่วนตลาดหุ้นอื่นในภูมิภาคเอเชียวันนี้เคลื่อนไหวบวกและลบสลับกัน
สำหรับแนวโน้มตลาดหุ้นไทยในช่วงบ่ายคาดว่ายังแกว่งตัวในแดนลบต่อ ซึ่งยังคงไร้ปัจจัยหนุนใหม่เข้ามา หลังตลาดรับรู้ปัจจัยต่างๆไปมากแล้ว โดยให้แนวต้าน 1,630 จุด แนวรับ 1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,593.06 ล้านบาท ปิดที่ 144.50 บาท ลดลง 3.50 บาท
PTTEP มูลค่าการซื้อขาย 1,257.42 ล้านบาท ปิดที่ 188.50 บาท ลดลง 0.50 บาท
AOT มูลค่าการซื้อขาย 1,113.83 ล้านบาท ปิดที่ 75.25 บาท ลดลง 0.50 บาท
KKP มูลค่าการซื้อขาย 1,084.68 ล้านบาท ปิดที่ 70.25 บาท ลดลง 2.25 บาท
EA มูลค่าการซื้อขาย 1,041.43 ล้านบาท ปิดที่ 97.00 บาท ลดลง 1.50 บาท